
	Názov vyučovacieho predmetu
	POČÍTAČOVÁ PODPORA LOGISTIKY

	Počet vyučovacích hodín v ročníkoch
	 0 + 0 + 0 + 90 = 90 hodín  

	Stredná odborná škola
	Stredná priemyselná škola strojnícka, Duklianska 1, Prešov

	Názov ŠVP  
	39 Špeciálne technické odbory

	Názov ŠkVP
	Logistika

	Študijný odbor
	3968 M logistika

	Stupeň vzdelania
	úplne stredné odborné vzdelanie 

	Úroveň SKKR/EKR
	4

	Dĺžka štúdia
	4 roky

	Forma štúdia
	denná

	Vyučovací jazyk
	slovenský

	Platnosť učebných osnov
	od 01.09.2025 počnúc 1. ročníkom



Charakteristika vyučovacieho predmetu

Cieľom predmetu je predstaviť základné koncepcie simulácie podnikových procesov a naučiť žiakov aplikovať základné metódy simulácie a modelovania pre navrhovanie zlepšení a optimalizáciu podnikových systémov a procesov. Predmet poskytuje žiakom praktické zručnosti z oblasti využitia simulácie v rôznych odvetviach národného hospodárstva a princípov jej tvorby. Žiaci nadobudnú zručnosti z vytvárania modelov podnikových procesov v  špecializovaných simulačných programoch. Oboznámia sa so spôsobmi nastavovania parametrov celého systému modelu a jeho prvkov podľa vstupných veličín skúmaného procesu. Vedia určiť, zobraziť a analyzovať výsledky simulácie a  navrhnúť zmenu systému tak, aby bol jeho priebeh optimálny. Predmet umožní žiakom pochopiť a aplikovať zásady, princípy simulácie podnikových procesov pri riadení výroby, skladov, zákaziek, materiálovej bilancie a iných procesov v podniku. Žiaci sa naučia v simulačných programoch spracovávať dopyt a cenovú ponuku, konštrukciu, technológiu a plánovanie výroby, až po výrobu a jej optimalizáciu. Žiaci v predmete získajú poznatky o tom, ako môže podnik pri využití počítačovej podpory dosiahnuť výborné výsledky v oblasti zvyšovania produktivity, kvality, pružnosti času, znižovania nákladov, zlepšenia ekologického správania sa s optimálnym využívaním ľudských a technických zdrojov podniku. V  predmete sa  prehlbuje  technické myslenie žiakov, dbá sa na správnu terminológiu, zohľadňuje sa ekologická problematika, kladie sa dôraz na dodržiavanie zásad bezpečnosti práce. V sústave odborných predmetov daný predmet nadväzuje na predmet aplikovaná informatika, základy výroby, prax, logistika, cvičenia z logistiky a technické prostriedky logistiky .               Na hodinách sa využívajú frontálne a individuálne formy. V rámci vyučovacieho predmetu sa používajú rôzne vyučovacie stratégie, motivačný rozhovor, výklad, problémové vyučovanie, prípadové štúdie. Dôležité je formovanie praktických zručností prostredníctvom praktických cvičení, projektov a zadaní. Pri diagnostikovaní a klasifikácii sa používa slovné a  písomné hodnotenie s aktívnym využívaním digitálnych technológií. Dôležitú súčasť hodnotenia tvoria kontroly a hodnotenia vypracovaných úloh a zadaní v jednotlivých programoch. Predmet sa vyučuje v odbornej učebni, ktorá je vybavená didaktickou technikou a názornými pomôckami. 


	Rámcový rozpis učiva

	[bookmark: _heading=h.gjdgxs]4. ročník
	90 hodín spolu

	Simulácie 
	6 hodín

	Základné pojmy a význam simulácií
	

	Výhody a nevýhody simulácií
	

	Princíp simulácií
	

	Typy simulácií
	

	Vývojové etapy simulačných systémov
	

	Simulačný softvér SIMUL8
	27 hodín

	Význam programu , jeho funkcie
	

	Postup vytvorenia simulačného projektu 
	

	Základné práce v programe 
	

	Nastavenie parametrov projektu 
	

	Typy objektov v programe 
	

	Základná práca s objektmi 
	

	Nastavenie  parametrov objektov 
	

	Materiálové toky 
	

	Metódy generovania náhodných čísel
	

	Modelovanie priorít 
	

	Animácia projektu
	

	Ladenie projektu 
	

	Výstupy zo simulácie projektu 
	

	Modelovanie zmenovej prevádzky – vytvorenie objektov 
	

	Modelovanie zmenovej prevádzky – definovanie parametrov 
	

	Modelovanie zmenovej prevádzky – vytváranie materiálových tokov 
	

	Modelovanie zmenovej prevádzky – animácia a výsledky 
	

	Modelovanie dodávok – definovanie parametrov 
	

	Modelovanie dodávok – vytváranie materiálových tokov
	

	Modelovanie dodávok – animácia a výsledky
	

	Informačný systém CITO Digital
	27 hodín

	Zákazkové riadenie výroby
	

	Modul CRM
	

	Dielenské plánovanie
	

	Vytvorenie elementu zákazník/odberateľ
	

	Analýza produktivity liniek
	

	Takt time
	

	Informačný systém CITO Digital
	25 hodín

	Evidencia na skladovej karte
	

	Realizácia a presun výrobku do výroby
	

	Modul ERP
	

	Vytvorenie obsahu výroby, preplánovanie výroby
	

	Plánovanie v module ERP
	

	Stav materiálu
	

	Objednávka
	

	Typy problémov pri plánovaní výroby
	

	Riadenie zásob a metódy riadenia zásob
	

	Príjem materiálu na sklad
	

	Samostatné zadanie v programe
	

	Špedičný program 
	5 hodín

	Oboznámenie sa prostredím špedičného programu
	

	Zadanie vlastnej ponuky prepravy
	

	Vyhľadávanie v ponukách ostatných dopravcov
	

	Ostatné funkcie databanky 
	



Postupnosť v radení tematických celkov a rozsah vyučovania jednotlivých tém v rámcovom rozpise učiva nepredstavuje chronologické a záväzné členenie, ale len obsahovo a logicky usporiadaný systém učiva.
Vyučujúci môže vo vzdelávacom pláne upraviť rozsah vyučovacích hodín určený učebnými osnovami. Vyučujúci vypracuje vzdelávací plán výučby v členení na jednotlivé vyučovacie jednotky. 

Vzdelávací plán schvaľuje predmetová komisia a prerokuje pedagogická rada.

